|  |  |
| --- | --- |
| OBRAZAC  Sudjelovanja javnosti u internetskom savjetovanju o nacrtu  Odluke o cijeni vodnih usluga Tekija d.o.o., Požega,  OIB:57790565988 | |
| Naziv nacrta odluke ili drugog općeg akta o kojem se provodi savjetovanje | Odluka o cijeni vodnih usluga |
| Naziv upravnog tijela nadležnog za izradu nacrta | Direktor društva |
| Obrazloženje razloga i ciljeva koji se žele postići donošenjem akta | Javni isporučitelj vodnih usluga Tekija d.o.o. cijenu vodnih usluga zadnji puta korigirao je 2018. godine, kada je iskazana potreba za korekciju iste poradi punog povrata troškova od vodnih aktivnosti kroz politiku cijene koja je propisana Uredbom o najnižoj cijeni vodnih usluga i vrsti troškova koje cijena vodnih usluga pokriva (NN 112/10).  Sukladno Uredbi, cijena vodne usluge sadrži fiksni i varijabilni dio cijene vodne usluge. Varijabilni dio cijene vodne usluge, obračunava se po isporučenom kubiku vode, a fiksni dio cijene vodne usluge obračunava se po korisniku mjesečno.  Društvo Tekija d.o.o. preispitalo je sadašnji tarifni model i predlaže izmjenu odluke o cijeni vodnih usluga poštujući pri tom odredbe Zakona o vodnim uslugama te Zakona o financiranju vodnog gospodarstva prema kojima se cijena vodnih usluga određuje prema načelima punog povrata troškova vodnih usluga, socijalne prihvatljivosti cijene vode i zaštite od monopola kao i načela da se vodne usluge pružaju pod nediskriminacijskim uvjetima i socijalno prihvatljivim uvjetima.  Društvo Tekija d.o.o. je utvrdilo da je potrebno povećati varijabilni dio cijene vodnih usluga (javne vodoopskrbe, javne odvodnje i pročišćavanja) za kategorije korisnika u stambenim prostorima (domaćinstva) i korisnika u poslovnim prostorima (gospodarstvo) za oko 8%, kako bi se pokrili svi troškovi poslovanja prema Uredbi o najnižoj cijeni vodnih usluga, dok bi fiksni dio cijene javne vodoopskrbe i fiksni dio cijene javne odvodnje ostali nepromijenjeni.  Razlozi za predloženu korekciju cijene sadržani su u značajnom povećanju cijene energenata , cijene materijala i usluga i cijene radova na izgradnji , rekonstrukciji i održavanju vodnih građevina.  Od zadnje promjene cijene koja je bila početkom 2018. godine, došlo je do značajnog povećanja tekućih materijalnih troškova. Tako da su troškovi energije (el. energija, plin, gorivo), u 2021. godini, u odnosu na zadnju promjenu cijene vodnih usluga povećani za 23,53%, trošak sirovina i materijala 39,60%, troškovi usluga i održavanja 54,25%, a trošak amortizacije 16,18%.  Povećani opseg investicija, te sve veća tehnička modernizacija sustava, kako u javnoj vodoopskrbi, tako i u javnoj odvodnji, uz kontinuirano povećanje zakonskih obveza, dovodi do potrebe zapošljavanja većeg broja stručno osposobljenih radnika, a time i do rasta troškova poslovanja.  Nadalje završetkom investicija na vodnim građevinama povećava se trošak amortizacije, a povećava se i broj objekata (precrpnih stanica) na odvodnji i pročišćavanju što, uz značajno povećanje cijene energenata, dovodi također do povećanih troškova.  Sukladno gore navedenom predlaže se da:  Fiksni dio cijene javne vodoopskrbe ostaje nepromijenjen te iznosi 16,00 kn/mj za stambene prostore i 32,00 kn/mj za poslovne prostore.  Fiksni dio cijene javne odvodnje ostaje nepromijenjen te iznosi 7,00 kn/mj za stambene prostore i 10,00 kn/mj za poslovne prostore  1. povećanje osnovne cijene vode (varijabilni dio) s 4,22 na 4,59 kn/m3 isporučene vode za stambene prostore, te povećanje osnovne cijene vode (varijabilni dio) u poslovnim prostorima sa 7,81 na 8,45 kn/m3 isporučene vode.  2. povećanje osnovne cijene odvodnje (varijabilni dio) s 1,98 na 2,16 kn/m3 isporučene odvodnje za stambene prostore, te povećanje osnovne cijene odvodnje (varijabilni dio) za poslovne prostore u iznosu sa 2,77 na 3,01 kn/m3 isporučene odvodnje.  3. povećanje osnovne cijene pročišćavanja (varijabilni dio) s 1,35 na 1,47 kn/m3 pročišćene otpadne vode za stambene prostore, te povećanje osnovne cijene pročišćavanja (varijabilni dio) za poslovne prostore u iznosu sa 1,82 na 1,98 kn/m3 isporučene vode.  Zakonska osnova prijedloga: Zakon o vodnim uslugama (N.N.66/19), Zakon o financiranju vodnog gospodarstva (N.N. 153/09, 90/11,56/13, 120/16, 127/17 I 66/19), Uredba o najnižoj cijeni vodnih usluga i vrsti troškova koje cijena vodnih usluga pokriva (N.N. 112/10).  Cilj donošenja odluke je izvršenje zakonskih obveza Društva u djelatnosti vodnog gospodarstva, u svrhu obavljanja djelatnosti javne vodoopskrbe i javne odvodnje tako da se osigura njihov održivi razvitak i stalno povećanje kakvoće vodnih usluga na zadovoljstvo korisnika. |
| Razdoblje internetskog savjetovanja  od 25. siječnja do 25. veljače 2022. godine | |
| Ime i prezime osobe odnosno naziv predstavnika zainteresirane javnosti koja daje svoje primjedbe i prijedloge na predloženi nacrt |  |
| Interes, odnosno kategorija i brojnost korisnika koje predstavljate |  |
| Primjedbe i prijedlozi na pojedine članke nacrta prijedloga akta s obrazloženjem |  |
| Ime i prezime osobe (ili osoba) koja je sastavljala primjedbe i prijedloge ili osobe koje predstavlja zainteresiranu javnost, e-mail ili drugi podatci za kontakt |  |
| Datum dostavljanja |  |

**NAPOMENA:**

Popunjeni obrazac dostaviti na adresu elektroničke pošte službenika za informiranje krunoslav.prpic@tekija.hr zaključno do **25.02 2022.godine.**

Po završetku savjetovanja, sve pristigle primjedbe/prijedlozi bit će javno dostupni na internetskoj stranici Tekija d.o.o. Požega, [www.tekija.hr](http://www.tekija.hr).

Ukoliko ne želite da Vaši osobni podaci budu javno objavljeni, molimo da to jasno istaknete pri slanju obrasca.

Anonimne, uvredljive i komentare koji nisu u skladu s prijedlogom Nacrta Odluke nećemo objavljivati.